છેલ્લાં ઘણાં વર્ષોથી કતલખાનાના નામે પણ BMCમાં રાજકારણ રમાઈ રહ્યું છે. આવા તો જૈન સમાજના અનેક મુદ્દા છે એમ જણાવતાં પરાગ શાહે કહ્યું હતું કે ‘પયુર્ષણ જેવા તહેવારોના દિવસોમાં કતલખાનાં બંધ કરાવવા માટે જૈન સમાજના સાધુ-સંતો વર્ષોથી લડી રહ્યા છે, પણ એના પર સકારાત્મક કાર્યવાહી કરવામાં આવતી નથી જે અત્યંત દુખદ વાત છે. આથી જ BMCમાં જૈન નગરસેવકો હોવા જોઈએ. જૈન સમાજે રાજકારણમાં સક્રિય બનવું જોઈએ એવી માગણી ઘણા લાંબા સમયથી જૈન સાધુ-સંતો કરી રહ્યા છે. હું નગરસેવક બનીને એ મુદ્દા પર ગંભીરતાપૂર્વક વિચારણા થાય એના માટે પ્રયત્નશીલ રહીશ.’